b'\n_START_ARTICLE_\nBirgit Laury var mit kunstnernavn\n_START_SECTION_\nHandling\n_START_PARAGRAPH_\nBirgit Laursen har elsket musik lige siden hun var barn, og hun har altid dr\xc3\xb8mt om at g\xc3\xb8re karriere som sangerinde. Til trods for stor modstand og manglende st\xc3\xb8tte fra for\xc3\xa6ldrene sneg hun sig til diverse sangkonkurrencer og endte med at tage springet og tage til Tyskland som 20-\xc3\xa5rig for at synge i et kendt tysk TV-orkester. I 1969 var hun med til at etablere bandet Love Generation, som fik stor succes i Tyskland. I filmen fort\xc3\xa6ller hun om sin opv\xc3\xa6kst, karriere og sine relationer til m\xc3\xa6nd og k\xc3\xa6rligheden, og hun ops\xc3\xb8ger gamle sangkollegaer og flammer i Tyskland.'